OpenLLM-France/wikimedia huggingface dataset:
# Saddle Rock

Saddle Rock és una població dels Estats Units a l'estat de Nova York. Segons el cens del 2000 tenia 791 habitants.

## Demografia

Segons el cens del 2000, Saddle Rock tenia 791 habitants, 265 habitatges, i 236 famílies. La densitat de població era de 1.272,5 habitants per km².
Dels 265 habitatges en un 34,7% hi vivien nens de menys de 18 anys, en un 81,5% hi vivien parelles casades, en un 3,8% dones solteres, i en un 10,9% no eren unitats familiars. En el 8,7% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,15.
Per edats la població es repartia de la següent manera: un 23,1% tenia menys de 18 anys, un 7,6% entre 18 i 24, un 15,7% entre 25 i 44, un 33,6% de 45 a 60 i un 20% 65 anys o més.
L'edat mediana era de 48 anys. Per cada 100 dones de 18 o més anys hi havia 92,4 homes.
La renda mediana per habitatge era de 125.630 $ i la renda mediana per família de 137.962 $. Els homes tenien una renda mediana de 92.073 $ mentre que les dones 40.625 $. La renda per capita de la població era de 63.242 $. Entorn del 3,4% de les famílies i el 3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saddle Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Saddle Rock». American Fact Finder. Oficina del Cens dels Estats Units, 12-01-2010.
# Thomas Dunne Books

Thomas Dunne Books fou un segell editorial de St. Martin's Press, filial de Macmillan Publishers. Publicà llibres de ficció i no-ficció per a un públic generalista entre el 1986 i abril del 2020.

## Història

El 1996, Thomas Dunne Books contractà l'acadèmic David Irving per escriure una biografia de Joseph Goebbels, però hagué de cancel·lar el llibre quan es feu públic que Irving era un negacionista de l'Holocaust vinculat a l'Institute for Historical Review, «el centre literari del negacionisme de l'Holocaust als Estats Units».
L'octubre del 1999, St. Martin's Press retirà i destruí les còpies d'un llibre de Dunne, Fortunate Son: George W. Bush and the Making of an American President, després que sortissin a la llum diversos incidents sobre l'autor J. H. Hatfield, que havia estat empresonat per intentar matar el seu antic cap amb un cotxe bomba i que hi inclogué una acusació anònima contra Bush. Un redactor executiu de St. Martin's dimití per protestar contra la publicació. Al novembre, els redactors de Dunne deixaren d'assistir a les reunions editorials de St. Martin i començaren a organitzar les seves pròpies.
El juny del 2016, PublishersLunch anuncià que Thomas Dunne Books havia retallat la seva plantilla a quatre treballadors.
L'abril del 2020, St. Martin's Press eliminà el segell editorial en el marc d'«una acció de reducció d'ocupació i suspensió de contractacions» per les dificultats econòmiques provocades per la pandèmia de COVID-19.

## Autors

* James MacGregor Burns
* J.P. Donleavy
* Jeff Hertzberg i Zoë François
* Joe Haldeman
* Bobby Knight
* Ralph Nader
* Paul Beatty
* Michael Palin i els membres de Monty Python
* Frederik Pohl
* Judd Trichter
* Bernie Sanders
* William Shatner
* Jincy Willett
* David Wong
* Viv Albertine
* John Hart
* Steve Hamilton

### Macmillan Entertainment

Thomas Dunne Books llançà Macmillan Films (MF) l'octubre del 2010. Produí la sèrie de docudrama Gangland Undercover, basada en el llibre Vagos, Mongols, and Outlaws: My Infiltration of America's Deadliest Biker Gangs, de Charles Falco i Kerrie Droban, publicat pel segell el 2013.
Macmillan Films fou reanomenada a Macmillan Entertainment. A abril del 2020, al lloc web de la divisió no hi constava cap treballador, producte en curs de desenvolupament o propietat disponible.

## Referències

* 1 2 Offman, Craig «Editor behind "Fortunate Son" is sitting pretty» (en anglès). , 03-11-1999.
* 1 2 Carvajal, Doreen «Intrepid Helmsman At St. Martin's Press; Publisher's Unit Sails Through a Storm» (en anglès). , 31 desembre 1999.
* ↑ "Thomas Dunne Books Gets 'Smaller And More Focused'" PublishersLunch, 20 juny 2016. Consulta: 7 abril 2020.
* ↑ "Macmillan Starts Layoffs, Reduces Some Employees’ Pay; Barnes & Noble College Furloughs 'Majority' of Staff" PublishersLunch, 2 abril 2020. Consulta: 7 abril 2020.
* ↑ MacmillanEntertainment.com. Consulta: 7 abril 2020.
# Podarg de Palawan

El podarg de Palawan (Batrachostomus chaseni) és una espècie d'ocell de la família dels podàrgids (Podargidae) que habita la selva humida de l'illa Banggi (al nord de Borneo) i Palawan (Filipines).
# Comporta hidràulica

Una comporta hidràulica és un dispositiu hidràulic-mecànic destinat a regular el passatge d'aigua o un altre fluid en una canonada, en un canal de reg, preses, rescloses, obres de derivació o una altra estructura hidràulica.

## Principals tipus de comportes

Per als canals, preses, rescloses i obres hidràuliques d'envergadura els principals tipus de comportes són:
* Comporta tipus anell
* Comporta tipus basculant
* Comporta tipus cilindre
* Comporta tipus resclosa
* Comporta tipus llangardaix
* Comporta tipus rodant
* Comporta tipus sector
* Comporta tipus segment
* Comporta tipus Stoney; o tipus vagó, (tipus de comporta plana).
* Comporta tipus tambor
* Comporta tipus teulada
* Comporta tipus visera, tipus de comporta hidràulica utilitzada en canals navegables. És accionada per un pistó hidràulic o pneumàtic.
* Comporta tipus atall.
* Comportes automàtiques per a control de nivell
** Comportes per al control de nivell "aigües amunt": Comporta AMIS
** Comportes per al control de nivell "aigües avall": Comporta AVIS

## Referències

* ↑ comporta a Optimot

## Vegeu també

* Atall
* Barrera del Tàmesi
* Mur de contenció

## Enllaços externs

* Flux a través de comportes. Arxivat 2016-03-05 a Wayback Machine.
* Sluice Gate Flow Measurements.
* Radial Gate Checks Used for Measuring Device.
# Mount Vernon

«Mount Vernon» té aquests significats:
* Mount Vernon (Alabama), localitat a Alabama (EUA)
* Mount Vernon (Dakota del Sud), localitat a Dakota del Sud (EUA)
* Mount Vernon (finca), finca a la vora del riu Potomac al comtat de Fairfax (Virgínia, Estats Units)
* Mount Vernon (Geòrgia), localitat a Geòrgia (EUA)
* Mount Vernon (Illinois), localitat a Illinois (EUA)
* Mount Vernon (Indiana), localitat a Indiana (EUA)
* Mount Vernon (Iowa), localitat a Iowa (EUA)
* Mount Vernon (Kentucky), localitat a Kentucky (EUA)
* Mount Vernon (Maine), localitat a Maine (EUA)
* Mount Vernon (Maryland), concentració de població designada pel cens a Maryland (EUA)
* Mount Vernon (Missouri), localitat a Missouri (EUA)
* Mount Vernon (Nova York), ciutat del Comtat de Westchester (Nova York, EUA)
* Mount Vernon (Ohio), localitat a Ohio (EUA)
* Mount Vernon (Oregon), localitat a Oregon (EUA)
* Mount Vernon (Virgínia), concentració de població designada pel cens dels Estats Units a l'estat de Virgínia
* Mount Vernon (Washington), localitat a Washington (EUA)
# Cotorra variada

La cotorra variada (Psephotellus varius) és una espècie d'ocell de la família dels psitàcids que habita zones de matoll del centre i sud d'Austràlia, des de l'oest i sud d'Austràlia Occidental, cap a l'est, a través del sud del Territori del Nord fins al sud de Queensland i, cap al sud, per Austràlia Meridional i interior de Nova Gal·les del Sud i Victòria (Austràlia).
# Grup d'habitatges de la Colònia Llaudet

El Grup d'habitatges de la Colònia Llaudet és una obra de Sant Joan de les Abadesses (Ripollès) protegida com a Bé Cultural d'Interès Local.

## Descripció

Conjunt d'edificis d'estil neopopular, distribuïts i assignats en funció del rol laboral dels seus ocupants, que van des de planta baixa a planta i tres piso, formant un conjunt a l'extrem nord de la fàbrica de filats Llaudet. Les estructures portants són de fàbrica de maó i cobertes amb cabirons de fusta i teulat a quatre aigües amb teula àrab. Dins de l'espai que conforma se situen l'escola i la capella dedicada a Sant Jaume, i actualment sense culte.

## Referències

* ↑ «Grup d'habitatges de la Colònia Llaudet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Abu-l-Qàssim

Abu-l-Qàssim és el nom dels següents personatges:
* Abu-l-Qàssim Alí ibn Hàssan, visir de l'atabeg de Luristan
* Abu-l-Qàssim Harun, visir de l'atabeg de l'Azerbaidjan
* Mirza Abu-l-Qàssim Ibrahim Sultan, príncep mogul
* Abu-l-Qàssim Sultan, feudatari beglar del Sind
* Abu-l-Qàssim al-Baridí, funcionari abbàssida
* Abu-l-Qàssim Àhmad ibn Hamdín, emir de Qúrtuba
* Abu-l-Qàssim Abd-Al·lah ibn Muhàmmad, visir abbàssida
* Abu-l-Qàssim Alí ibn Àhmad al-Jarjaraí, visir fatimita
# Temple City

Temple City és una ciutat al Comtat de Los Angeles a l'estat de Califòrnia. Segons el cens del 2000 tenia 33.377 habitants.

## Demografia

Segons el cens del 2000, Temple City tenia 33.377 habitants, 11.338 habitatges, i 8.662 famílies. La densitat de població era de 3.213,7 habitants/km².
Dels 11.338 habitatges en un 36,5% hi vivien nens de menys de 18 anys, en un 56,8% hi vivien parelles casades, en un 14,3% dones solteres, i en un 23,6% no eren unitats familiars. En el 19,7% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,33.
Per edats la població es repartia de la següent manera: un 24% tenia menys de 18 anys, un 8,1% entre 18 i 24, un 28,9% entre 25 i 44, un 25,1% de 45 a 60 i un 14% 65 anys o més.
L'edat mediana era de 39 anys. Per cada 100 dones de 18 o més anys hi havia 85,7 homes.
La renda mediana per habitatge era de 48.722 $ i la renda mediana per família de 54.455$. Els homes tenien una renda mediana de 39.365 $ mentre que les dones 32.103 $. La renda per capita de la població era de 20.267 $. Entorn del 7,2% de les famílies i el 9,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Temple City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Temple City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Podarg estelat

El podarg estelat(Batrachostomus stellatus) és una espècie d'ocell de la família dels podàrgids (Podargidae) que habita boscos de Tailàndia peninsular, Malaia, Sumatra, i Borneo.

## Referències

* ↑ «Podarg estelat». Cercaterm. TERMCAT, Centre de Terminologia. Rev. 20/02/2021(català)
# Consell Departamental del Pas de Calais

El Consell Departamental del Pas de Calais (Conseil départemental du Pas-de-Calais) és l'assemblea legislativa del departament francès del Pas de Calais. La seua seu es troba a la capital del departament, Arràs. Des del 13 de novembre de 2017 el seu president és Jean-Claude Leroy, del Partit Socialista (PS).

## Presidents del Consell General

| President | Inici del mandat | Fi del mandat | Partit |
| Guy Mollet | 1945 | 1946 | SFIO |
| Louis Le Sénéchal | 1946 | 1954 | SFIO |
| Émile Durieux | 1954 | 1966 | SFIO |
| Bernard Chochoy | 1966 | 1978 | SFIO |
| Henri Darras | 1979 | 1981 | PS |
| Roland Huguet | 1981 | 2004 | PS |
| Dominique Dupilet | 2004 | 2014 | PS |
| Michel Dagbert | 2014 | 2017 | PS |
| Jean-Claude Leroy | 2017 | - | PS |

## Composició

Fins a l'any 2015, l'antic consell general del Pas de Calais comprèn 77 consellers generals escollits dels 77 cantons del Pas de Calais. Des de la reforma cantonal de 2014, el consell comprèn 78 consellers generals escollits dels 39 cantons del Pas de Calais.
| Partit | Partit | Regidors |
| Partit Socialista | PS | 36 / 78 |
| Republicans-Demòcrates-Dreta | LR-UDI-DVD | 22 / 78 |
| Reagrupament Nacional | RN | 9 / 78 |
| Partit Comunista Francès | PCF | 4 / 78 |
| La República En Marxa | LaREM | 4 / 78 |
| Independents | Ind | 3 / 78 |

## Vegeu també

* Llista dels presidents dels Consells Generals de França

## Referències

* ↑ Décret No. 2014-233 du 24 février 2014 portant délimitation des cantons dans le département du Pas-de-Calais
# Mount Vernon (Geòrgia)

Mount Vernon és una població dels Estats Units a l'estat de Geòrgia. Segons el cens del 2000 tenia 2.082 habitants.

## Demografia

Segons el cens del 2000, Mount Vernon tenia 2.082 habitants, 704 habitatges, i 461 famílies. La densitat de població era de 195,1 habitants/km².
Dels 704 habitatges en un 35,9% hi vivien nens de menys de 18 anys, en un 42,5% hi vivien parelles casades, en un 19,9% dones solteres, i en un 34,4% no eren unitats familiars. En el 28,4% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,19.
Per edats la població es repartia de la següent manera: un 26,4% tenia menys de 18 anys, un 22% entre 18 i 24, un 25,9% entre 25 i 44, un 16,9% de 45 a 60 i un 8,9% 65 anys o més.
L'edat mediana era de 26 anys. Per cada 100 dones de 18 o més anys hi havia 82,9 homes.
La renda mediana per habitatge era de 26.466 $ i la renda mediana per família de 33.750 $. Els homes tenien una renda mediana de 27.112 $ mentre que les dones 19.766 $. La renda per capita de la població era d'11.509 $. Entorn del 18,3% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Mount Vernon». American Fact Finder. Oficina del Cens dels Estats Units, 12-01-2010.
# Cova de Govještica

La cova de Govještica o Dugovještica, com l'anomena la població local, és una cavitat natural que es troba a 400 metres per sota de la cova de Banja Stijena, a la riba esquerra del riu Prača —afluent del Drina—, al municipi de Rogatica prop d'Hrenovica i a uns quaranta quilòmetres de Sarajevo, a Bòsnia i Hercegovina. Pel seu valor geomorfològic és considerada una meravella de la natura.

## Característiques

A la cova s'accedeix a través d'una obertura de 12 a 8 metres d'ample, situada al costat sud. La primera part de la cova és de 30 metres de longitud, seguit d'un altre recorregut al final del que es troba un llac. Durant l'hivern i la primavera, flueix aigua de fonts no identificades, cap a l'exterior de la cova.

## Història

Govještica es troba en una zona on hi ha diverses coves conegudes des de principis del segle xx, quan arran de la construcció de la via fèrria a través del congost del Prača es va despertar un particular interès turístic. Així mateix, des d'aquest període es van començar a esmentar diverses coves i va esdevenir la investigació paleontològica associada fins als anys 1960-1970. Encara que es disposava d'informació de diferents coves, com ara les estimacions de la longitud d'uns 1.200 m, se'n sabia molt poc, amb l'excepció de les dimensions de la impressionant entrada i les característiques dels primers 80-100 m de recorregut de Govještica.
A partir de l'any 2010, un equip internacional d'espeleòlegs d'Itàlia i Bòsnia i Hercegovina varen començar noves investigacions i estudis, explorant i documentant de nou la cova. Varen fer-ne un mapa detallat confirmant que la longitud mínima estimada és d'aproximadament entre 7.600 i 9.868 m, cosa que la convertiria en la cavitat més llarga de Bòsnia i Hercegovina.
S'hi va trobar també una gran colònia òssia, d'uns mil individus, entre els quals es troba un gran dipòsit d'ossos d'Ursus spelaeus, un predomini en la seva biodiversitat d'Anthroherpon cylindricollis, a més de diversos fòssils encara no identificats en diversos passatges de les parets.

## Referències

* 1 2 3 «Pećina Govještica u kanjonu Prače turistička atrakcija». InterSoft d.o.o. Sarajevo. [Consulta: 20 setembre 2017].
* 1 2 3 4 «Pećina Govještica». Centar za krš i speleologiju Sarajevo. [Consulta: 20 setembre 2017].

## Enllaços externs

* Pećina Govještica (Dugovještica).
* Пећина Говјештица: Језеро, украси, фосили...
* РОГАТИЧКИ ДРАГУЉ: ПЕЋИНА ГОВЈЕШТИЦА.
* Govjestica najduža pećina u BiH.
# Guipúzcoa Unida

Guipúzcoa Unida (GU, en basc «gu» és «nosaltres») fou un partit polític basc que tenia Guipúscoa com a àmbit d'actuació i fou fundat l'abril de 1977. El seu ideari era conservador, monàrquic, espanyolista i regionalista guipuscoà. Formava part de la federació de partits d'Aliança Popular (AP), i era la marca electoral d'aquesta a Guipúscoa, presumiblement per raons d'imatge davant l'electorat i per raons de seguretat dels seus candidats davant la violència d'ETA. GU va fer bandera del regionalisme guipuscoà oposant-se al nacionalisme basc de signe conservador que representava el PNB, defensant segons declaracions del partit la unitat d'Espanya, el restabliment del Fur de Guipúscoa, la Monarquia, la democràcia com sistema polític, la justícia social i la millor distribució de les rendes, la propietat privada (sic). Els seus plantejaments regionalistes foren semblants als d'Unidad Alavesa a Àlaba o Unión del Pueblo Navarro a Navarra. Guipúzcoa Unida només va concórrer a les eleccions generals del 15 de juny de 1977, amb el lema Guipúscoa Unida: llibertat i progrés en ordre, en les que va obtindre 27.048 vots (8,16% dels sufragis a Guipúscoa) i el quart lloc, per darrere d'Euskadiko Ezkerra, quedant-se per poc sense representació parlamentària. La candidatura de GU va comptar amb el suport de Comunió Tradicionalista Carlista. Després de 1977 AP ocupà el seu espai polític en els següents comicis. El president del partit fou José Orbegozo Eguiguren (que fou delegat provincial per Guipúscoa durant el règim franquista).

## Referències

* ↑ «Resultats de les eleccions». Arxivat de l'original el 2011-05-24. [Consulta: 17 febrer 2010].
* ↑ «GUIPÚZCOA UNIDA :: Auñamendi Entziklopedia :: Euskomedia».
* ↑ José Orbegozo Eguiguren :: Auñamendi Entziklopedia
# Abstract factory

El patró de disseny Abstract factory és un patró de disseny d'enginyeria de programari que proporciona una manera de crear famílies d'objectes relacionats sense imposar les seves classes concretes, encapsulant un grup de fàbriques individuals que tenen un tema comú sense especificar les seves classes concretes.

## Estructura

El diagrama de classes és el següent:
En Lepus3

## Codis d'exemple
### Java

La sortida del programa hauria de ser "I'm a WinButton" o "I'm a OSXButton" depenent del tipus de factoria usat. Tingueu en compte que l'aplicació no té ni idea de quin tipus de GUIFactory es dona, o fins i tot quin tipus de botó que genera la fàbrica.

### C++
## Referències

* ↑ Freeman, Eric; Robson, Elisabeth; Sierra, Kathy; Bates, Bert. Head First Design Patterns (paperback) (en anglès). 1. O'REILLY, 2004, p. 156. ISBN 978-0-596-00712-6 [Consulta: 12 setembre 2012].

## Enllaços externs

* Abstract Factory (anglès)
# Temple Choijin Lama

El temple Choijin Lama és un complex de temples budistes ubicat a la capital de Mongòlia, Ulan Bator. El complex consta de sis temples que originalment el va ocupar el germà del governant Bogd Khan, el choijin lama Luvsankhaidav Gonchigtseren, que era l'oracle de l'Estat i Khutugtu de la «Saviesa Preciosa i Devoció Clara» de l'època.
El complex es va començar a construir en 1904 i es va acabar en 1908, en honor de l'oracle estatal esmentat anteriorment per l'ordre de Bogd Khan. Originalment, un complex de temples budistes, format per un principal i cinc filials. Va estar actiu fins a 1937, quan es va tancar en plena repressió comunista contra el budisme i altres tradicions religioses. En 1938, el complex va ser restablert com a museu gràcies als hàbils esforços de persones sàvies, salvant-se durant el període de la República Popular de Mongòlia.
El temple principal compta amb una estàtua daurada del segle xviii de Buda Sakyamuni, amb una estàtua de choijin lama Luvsankhaidav a la dreta de Buda i el cadàver embalsamat de Baldan Choephel a la seva esquerra. A més, el temple disposa d'una copiosa col·lecció d'instruments religiosos, pintures thangka, brodats de seda, talles de fusta, estàtues i la col·lecció més gran de màscares de dansa cham).

## Museu

El museu conserva un ric patrimoni d'artefactes budistes. Quan es va construir el complex a Mongòlia, s'havien edificat gairebé més de 700 temples budistes, però entre ells, el temple Choijin Lama té característiques i història molt distintives. És un patrimoni sublim de la història mongola de l'artesania, les belles arts i l'escultura de finals del segle xix i principis del xx. Situat en el centre d'Ulan Bator, just al sud de la plaça Sukhbaatar, el museu està obert tot l'any (amb horari reduït durant els mesos d'hivern). Les explicacions sobre l'aclaparadora col·lecció no són del tot detallades que podrien ser, però cada temple compta amb assistents de sala que poden proporcionar material addicional. El mateix museu i els seus objectes també mostren el ressorgiment del budisme a Mongòlia després de la repressió comunista, amb una exposició especialment interessant sobre la dansa budista cham i el seu renaixement modern.

## Galeria

* Temple Choijin Lama
* Temple Choijin Lama
* Una de les sales d'oració té forma de iurta
* El sostre ricament decorat d'una de les sales
* Lleons i bèsties de pedra protegeixen el temple

## Referències

* ↑ Fischer, Hal; Heady, Teresa & Scheifler Marks, Linda. “Cultural Preservation Programs for Mongolia.” April 1999
* 1 2 3 «Choijin Lama Temple» (en anglès). [Consulta: 2 novembre 2023].
* ↑ Thrift, Eric, Ed. 2005-2006. Mandal Fund/Mandal Tours.
# Constanci II de Constantinoble

Constanci II de Constantinoble (en grec Κωνστάντιος Β') va ser patriarca de Constantinoble de l'any 1834 al 1835.
Va succeir a Constanci I i el seu patriarcat va ser breu. No es va distingir ni per la seva educació ni per ser un bon administrador. Va haver de dimitir i es va retirar a Mega Reuma (Μέγα Ρεύμα, avui Arnavutköy) a la vora del Bòsfor, on va morir l'any 1859.

## Referències

* ↑ «Κωνστάντιος Β'» (en grec). Ecumenical Patriarchate of Constantinople. [Consulta: 15 agost 2023].